stanford-oval/wikipedia huggingface dataset:
เคพีเอ็น อวอร์ด ครั้งที่ 24
สัปดาห์การแข่งขัน > สัปดาห์ที่ 3

ในสัปดาห์ที่ 3 เป็นการแข่งขันในหัวข้อ " ลูกทุ่ง Las Vagus" มีรายละเอียดดังนี้
| รหัส | ทีมสีแดง | โจทย์เพลงประจำสัปดาห์ | รหัส | ทีมสีน้ำเงิน | โจทย์เพลงประจำสัปดาห์ |
| --- | --- | --- | --- | --- | --- |
| KPN2 | ทราย หทัยชนก สวนศรี | ด่วนพิสวาส | KPN10 | ขนมหวาน รัตนรวินท์ ลิมปวุฒิวรานนท์ | ขนแขนสแตนอัพ |
| KPN4 | พลอย ธันยาภัทร ศิริโชติ | หมากัด | KPN8 | กันต์ พศุตม์ เสนะเปรม | หมากัด |
| KPN1 | เอก เอกกมล บุญโพธิ์ทอง | เมียพี่มีชู้ | KPN7 | กานต์ กษิดิ์เดช หงส์ลดารมภ์ | โสดกระปิบกระปอย |
| KPN5 | ออย ตะวัน สุวรรณรัตน์ | สาวเลยยังรอ,ผู้ชายในฝัน,หญิงลั้ลลา | KPN6 | น้ำฝน ปวันรัตน์ อัศวะธนาพงศ์ | สาวเลยยังรอ,ผู้ชายในฝัน,หญิงลั้ลลา |
สัปดาห์การแข่งขัน > สัปดาห์ที่ 4

ในสัปดาห์ที่ 4 เป็นการแข่งขันในหัวข้อ "Be My Guest" มีรายละเอียดดังนี้
| รหัส | ทีมสีแดง | ร้องคู่กับ | โจทย์เพลงประจำสัปดาห์ | รหัส | ทีมสีน้ำเงิน | ร้องคู่กับ | โจทย์เพลงประจำสัปดาห์ |
| --- | --- | --- | --- | --- | --- | --- | --- |
| KPN5 | ออย ตะวัน สุวรรณรัตน์ | สิงโต  นำโชค | อาย , อยู่ต่อเลยได้ไหม | KPN7 | กานต์ กษิดิ์เดช หงส์ลดารมภ์ | เศรษฐพงศ์ เพียงพอ | คิดถึงฉันไหมเวลาที่เธอ , รักเดียว |
| KPN2 | ทราย หทัยชนก สวนศรี | อภิวัฒน์ พงษ์วาท | ที่ว่างข้างๆตัว , เธอคือใคร | KPN10 | ขนมหวาน รัตนรวินท์ ลิมปวุฒิวรานนท์ | นาวิน ต้า | กะทันหัน |
| KPN1 | เอก เอกกมล บุญโพธิ์ทอง | รังสรรค์ ปัญญาเรือน | คงไม่ทัน , หรือมันไม่มีอยู่จริง | KPN6 | น้ำฝน ปวันรัตน์ อัศวะธนาพงศ์ | แดน วรเวช | ขอร้อง   |
สัปดาห์การแข่งขัน > สัปดาห์ที่ 5

ในสัปดาห์ที่ 5 เป็นการแข่งขันในหัวข้อ "Let’s Party " มีรายละเอียดดังนี้
| รหัส | ชื่อผู้แข่งขัน | โจทย์เพลงประจำสัปดาห์ | รหัส | ชื่อผู้แข่งขัน | โจทย์เพลงประจำสัปดาห์ |
| --- | --- | --- | --- | --- | --- |
|  (เอก ทราย ออย น้ำฝน กานต์ ขนมหวาน)    6 คนสุดท้ายจาก KPN ครั้งที่ 23   | แมลง , ผีเสื้อราตรี |  |  |  |  |
| KPN2 |  ทราย หทัยชนก สวนศรี | Play Girl | KPN1 |  เอก เอกกมล บุญโพธิ์ทอง | สาละวัน |
| KPN7 |   กานต์ กษิดิ์เดช หงส์ลดารมภ์ | ชูวับ ชูบีดู | KPN6 |   น้ำฝน ปวันรัตน์ อัศวะธนาพงศ์ | ซักกะนิด |
| KPN5 |   ออย ตะวัน สุวรรณรัตน์ | TOXIC | KPN10 |   ขนมหวาน รัตนรวินท์ ลิมปวุฒิวรานนท์ | ยาพิษ |
|  (เอก ทราย ออย น้ำฝน กานต์ ขนมหวาน)   6 คนสุดท้ายจาก KPN ครั้งที่ 23   | ABC ชักกะตุก |  |  |  |  |
ชวน รัตนรักษ์

| ชวน รัตนรักษ์ |
| --- | --- |

เกิด: พ.ศ. 2463 ซัวเถา ประเทศจีน
เสียชีวิต: พ.ศ. 2536 (73 ปี)
สัญชาติ: ไทย
อาชีพ: นักธุรกิจ
คู่สมรส: ศศิธร รัตนรักษ์
บุตร: 6 คน
ชวน รัตนรักษ์ (จีน: 李木川; พินอิน: Lǐ Mùchuān; พ.ศ. 2463-2536) นักธุรกิจ นักการเงินการธนาคารชาวไทยเชื้อสายจีน เป็นผู้ร่วมก่อตั้งสถานีโทรทัศน์สีกองทัพบกช่อง 7 สถานีโทรทัศน์ภาคพื้นดินซึ่งออกอากาศด้วยระบบภาพสี 625 เส้น 25 อัตราภาพแห่งแรกในเอเชียตะวันออกเฉียงใต้, ธุรกิจการธนาคารเพื่อลูกค้ารายย่อย, ธุรกิจประกันภัย, และรวมถึงธุรกิจการผลิตและจัดจำหน่ายปูนซีเมนต์รายใหญ่ โดยช่วงปี พ.ศ. 2536 ชวนและกลุ่มธุรกิจรัตนรักษ์ ได้รับการยกย่องว่าเป็นหนึ่งในผู้ทรงอิทธิพลทางการค้า การพาณิชย์ของประเทศไทย เช่นเดียวกับกลุ่มโสภณพนิช และกลุ่มล่ำซำ
ชีวิตในวัยเยาว์

ชวน รัตนรักษ์ เกิดเมื่อปี พ.ศ. 2463 ที่ประเทศสาธารณรัฐประชาชนจีน มีชื่อในภาษาจีนว่า “ชวน แซ่หลี่” (Chuan Sae Lee) เมื่ออายุได้ 6 ปี ชวนได้ติดตามครอบครัวเดินทางเข้ามาในประเทศไทย เริ่มทำงานจากการทำงานอยู่บริเวณท่าน้ำราชวงศ์ ในปี พ.ศ. 2483 ชวนในวัย 20 ปี จึงได้เริ่มลงทุนประกอบกิจการขนส่งทางน้ำเป็นของตัวเอง โดยได้ตั้งบริษัทที่ดำเนินกิจการขนส่งทางน้ำขึ้น 2 บริษัท ได้แก่ บริษัทขนส่งสินค้าบางกอก (“Bangkok Transport”) และบริษัทบางกอกไลท์เตอร์ (“Bangkok Lighter”)
ในช่วงปี พ.ศ. 2483-2502 ถือเป็นช่วงปีที่นักธุรกิจชาวไทยเชื้อสายจีนมีบทบาทที่สำคัญต่อธุรกิจการพาณิชย์ของประเทศเป็นอย่างมาก ทั้งนี้เนื่องมาจากการประกาศใช้กฎหมายรัฐนิยมในช่วงก่อนและหลังสงครามโลกครั้งที่ 2 ภายใต้การนำของ จอมพล แปลก พิบูลสงคราม (“จอมพลป. พิบูลสงคราม”) ซึ่งมีผลให้เกิดการกีดกันทางการค้าและการดำเนินธุรกิจของชาวไทยเชื้อสายจีน รวมทั้งในปี 2490 ยังถือเป็นช่วงที่ประเทศไทยขาดเสถียรภาพทางการเมือง โดยขณะนั้นกลุ่มขั้วอำนาจแบ่งออกเป็น 2 กลุ่มใหญ่ ด้วยเหตุนี้นักธุรกิจชาวไทยเชื้อสายจีนจึงจำเป็นที่จะต้องมีความสามัคคีกลมเกลียวกัน มีการติดต่อกันอย่างใกล้ชิด และยังจำเป็นที่จะต้องสร้างสัมพันธ์ไมตรีกับผู้มีอำนาจทั้งทางทหารและกลุ่มอำนาจทางสังคม   เพื่อที่จะสร้างภูมิคุ้มกันให้กับธุรกิจได้ในระดับหนึ่ง ในช่วงเวลาดังกล่าว ชว ได้สร้างสัมพันธภาพที่ดีกับผู้นำทางการทหารระดับสูงทั้ง จอมพลประภาส จารุเสถียร และ จอมพลถนอม กิตติขจร ซึ่งต่อมาได้ขึ้นดำรงตำแหน่งนายกรัฐมนตรีในปีพ.ศ. 2506-2514 และ พ.ศ. 2515-2516  ตามลำดับ
ธุรกิจกลุ่มรัตนรักษ์ > ธุรกิจขนส่งทางน้ำ

ในปี พ.ศ. 2497 ชวนได้ก่อตั้งบริษัท สหขนส่งทางน้ำ จำกัดขึ้น ภายใต้การสนับสนุนของ จอมพลประภาส จารุเสถียร ซึ่งป็นการรวมเอาธุรกิจการขนส่งทางน้ำที่ดำเนินการอยู่แล้วภายใต้ชื่อบริษัท บางกอก ทรานสปอร์ต จำกัด (“Bangkok Transport Co., Ltd.”) และบริษัท เรือขนส่งบางกอก (“Bangkok Lighter Co., Ltd.”) ให้รวมเป็นกิจการเดียว  ในปี พ.ศ. 2507 ชวนได้ก่อตั้งบริษัท เจนเนอรัล โลจิสติกส์ จำกัด ซึ่งเป็นบริษัทผู้ให้บริการเรือขนส่งสินค้าที่ใหญ่ที่สุดในเวลาดังกล่าว โดยการก่อตั้งบริษัทได้รับการสนับสนุนจากจอมพล ประภาส จารุเสถียร  ซึ่งต่อมาชวนได้ขายหุ้นส่วนในกิจการดังกล่าวออกไป
ธุรกิจกลุ่มรัตนรักษ์ > ธนาคารกรุงศรีอยุธยา

ในปีพ.ศ. 2500 ภายหลังการปฏิวัติภายใต้การนำของจอมพลสฤษดิ์ ธนะรัชต์ เศรษฐกิจของประเทศไทยอยู่ภายใต้การนำของสหรัฐ, ธนาคารโลก และกองทุนการเงินระหว่างประเทศ ซึ่งนำมาสู่ความร่วมมือทางเศรษฐกิจระหว่างประเทศสหรัฐอเมริกาและประเทศไทย การเปิดเสรีทางการค้าดังกล่าวได้เปิดโอกาสทางธุรกิจให้กับนักธุรกิจไทยเชื้อสายจีน โดยเฉพาะธุรกิจในสายการเงินและการธนาคารซึ่งทำให้สามารถลดทอนการพึ่งพาอำนาจทางการทหารลงได้   ในปี พ.ศ. 2501 ชวนได้รับการสนับสนุนจากคณะรัฐบาลให้เข้ามาบริหารธนาคารกรุงศรีอยุธยาในตำแหน่งกรรมการจัดการธนาคารและผู้ถือหุ้นใหญ่ในเวลาต่อมาตั้งแต่ปี พ.ศ. 2504 – พ.ศ. 2536
ภายใต้แผนพัฒนาเศรษฐกิจและสังคมแห่งชาติฉบับที่ 1 (พ.ศ. 2504 - 2509) ที่มีเป้าหมายเพื่อรองรับการเติบโตและส่งเสริมความมั่นคงทางเศรษฐกิจและพัฒนาคุณภาพชีวิตของประชาชน ได้นำมาสู่การจัดตั้งตลาดหลักทรัพย์แห่งประเทศไทยในเดือนกรกฎาคม พ.ศ. 2505 อย่างไรก็ดีในช่วงปี พ.ศ. 2501-2516 ระบบธนาคารพาณิชย์ของไทยในระยะดังกล่าวยังคงขึ้นอยู่กับธนาคารภายในประเทศ  มีโครงสร้างการบริหารจัดการระบบธนาคารเดี่ยว (Unit Banking System or Independent Banking) ซึ่งเป็นระบบธนาคารที่มีอิสระไม่ขึ้นอยู่กับการควบคุมของธนาคารอื่นๆ การดำเนินงานภายใต้ระบบโครงสร้างธนาคารเดี่ยวดังกล่าวเอื้อประโยชน์ให้ผู้เป็นหุ้นส่วนใหญ่ของธนาคารกรุงศรีอยุธยาและผู้ที่เกี่ยวข้องสามารถเข้าสู่แหล่งเงินทุนได้ง่าย เพิ่มอำนาจในการขยายตัวของอาณาจักรทางธุรกิจ จนก้าวเข้าสู่การเป้นหนึ่งในตระกูลใหญ่ที่กุมเศรษฐกิจของประเทศไทยในขณะนั้น โดยอาจอุปมานได้ว่าภายในปี พ.ศ. 2522 ในบรรดาธุรกิจทั้งหมดที่ผู้ถือหุ้นส่วนใหญ่ในกิจการธนาคารเข้าไปลงทุนนั้นมีมากกว่าครึ่งที่เป็นกิจการที่ไม่เกี่ยวกับการธนาคาร   ด้วยการสร้างเครือข่ายที่ดีทั้งต่อสถาบันทางการเมืองและต่อสถาบันทางเศรษฐกิจต่างๆ ธนาคารยักษ์ใหญ่ในประเทศเหล่านี้ได้กลายเป็นที่พึ่งให้แก่ธุรกิจไทยต่างๆที่เข้ามาเป็นลูกค้าของธนาคารผ่านการที่สามารถกู้เงินไปใช้ในการขยายธุรกิจของตนได้อย่างมั่นคง  แม้ในช่วงที่สภาวะทางเศรษฐกิจไม่น่าไว้วางใจ โดยเฉพาะในช่วงการประกาศใช้แผนพัฒนาเศรษฐกิจของสหรัฐฯในช่วงทศวรรษที่ 1960 – 1970
ในปีพ.ศ. 2539 ก่อนที่วิกฤติการณ์การเงินเอเชีย (“The Asian Financial Crisis”) จะส่งผลกระทบมายังประเทศไทย ราคาหุ้นของธนาคารกรุงศรี ซื้อขายอยู่ที่ ประมาณ 150 บาท ซึ่งหมายถึงมูลค่าทางตลาด (“Market Value”) ของแต่ละธนาคารมีมูลค่าคิดเป็นมูลค่าปัจจุบันประมาณ 4,000 ล้านดอลลาร์สหรัฐ
ธุรกิจกลุ่มรัตนรักษ์ > ธนาคารนครหลวงไทย

ในปี พ.ศ. 2506 ชวนเข้าถือหุ้นในธนาคารนครหลวงไทย 25% ซึ่งทำให้เป็นผู้ถือหุ้นรายใหญ่ของธนาคารฯ ซึ่งต่อมาได้ขายหุ้นดังกล่าวไปในปี พ.ศ. 2523
ธุรกิจกลุ่มรัตนรักษ์ > ปูนซีเมนต์นครหลวง

ในปี พ.ศ. 2510 ชวนได้รับมอบประทานบัตรในการประกอบกิจการผลิตปูนซีเมนต์  และได้ก่อตั้งบริษัท ปูนซีเมนต์นครหลวง จำกัด ซึ่งถือเป็นโรงงานปูนซีเมนต์ของเอกชนรายแรกของประเทศไทย โดยในขณะนั้นบริษัท ปูนซีเมนต์ไทย จำกัด ภายใต้การดูแลของสำนักงานทรัพย์สินพระมหากษัตริย์ เป็นบริษัทผู้ผลิตปูนซีเมนต์รายใหญ่รายเดียวในประเทศไทย หนึ่งในแผนยุทธศาสตร์ที่สำคัญที่สุดคือการตั้งโรงงานผลิตปูนซีเมนต์แห่งแรกที่อำเภอแก่งคอย จังหวัดสระบุรี การกำหนดจุดตั้งโรงงานผลิตดังกล่าวส่งผลให้มีกำลังผลิตปูนซีเมนต์พอเพียงต่อความต้องการการใช้ปูนซีเมนต์ที่ได้เพิ่มสูงขึ้นอย่างมากในระยะหลังสงครามโลกครั้งที่ 2 คุณ ชวน รัตนรักษ์ ดำรงตำแหน่งประธานกรรมการบริษัท ปูนซีเมนต์นครหลวง จำกัด ตั้งแต่นั้นจนถึงปี พ.ศ. 2536
การผลิตปูนซีเมนต์เริ่มต้นในปี พ.ศ. 2515 และพัฒนาอย่างต่อเนื่อง ในอีก 5 ปีต่อมา บริษัทฯก็ได้จดทะเบียนเข้าเป็นบริษัทในตลาดหลักทรัพย์แห่งประเทศไทย  ในช่วงปี พ.ศ. 2523 ยุทธศาสตร์สำคัญของบริษัท อาทิ เป็นบริษัทประกอบกิจการปูนซีเมนต์แห่งแรกที่ได้รับเครื่องหมายรับรองมาตรฐานอุตสาหกรรม บุกเบิกการนำถ่านลิกไนต์มาใช้เป็นเชื้อเพลิงในการผลิตปูนซีเมนต์ เป้นต้น ซึ่งยุทธศาสตร์ข้อหลัง ส่งผลให้กำลังการผลิตของบริษัทฯ เพิ่มขึ้นอย่างต่อเนื่อง ปัจจุบัน บริษัท ปูนซีเมนต์นครหลวง จำกัด (มหาชน) เป็นบริษัทผู้ผลิตและจัดจำหน่ายปูนซีเมนต์ใหญ่เป็นอันดับสองของประเทศด้วยส่วนแบ่งการตลาดใที่ 27%  และยังคงก้าวต่อไปในฐานะผู้ผลิตวัสดุก่อสร้างชั้นนำ
ธุรกิจกลุ่มรัตนรักษ์ > บริษัท กรุงเทพโทรทัศน์และวิทยุ จำกัด

ในปี พ.ศ. 2510 ซึ่งเป็นสมัยที่จอมพลประภาส จารุเสถียร ดำรงตำแหน่งผู้บัญชาการทหารบก ชวนได้รับสัญญาสัมปทานเพื่อดำเนินการส่งออกอากาศโทรทัศน์สีร่วมกับกองทัพบกโดยใช้มาตรฐานการออกอากาศ ซีซีไออาร์ 625 เส้น ในระบบ PAL เป็นครั้งแรกของประเทศไทย โดยระบบการกระจายสัญญาณดังกล่าวมีกองทัพบกเป็นเจ้าของ การดำเนินงานจึงเป็นไปตามมติและนโยบายของคณะกรรมการควบคุมวิทยุและโทรทัศน์กองทัพบก บริษัท กรุงเทพโทรทัศน์และวิทยุ จำกัด จึงได้จัดตั้งขึ้นเพื่อดำเนินการบริหารสถานีโทรทัศน์สีกองทัพบกช่อง 7 ด้วยทุนจดทะเบียน 10,000,000 บาท ซึ่งกลุ่มรัตนรักษ์ได้สนับสนุนทางการเงินให้กิจการดังกล่าว ด้วยเหตุนี้ ชวนและกลุ่มรัตนรักษ์จึงได้เข้าเป็นผู้ถือหุ้นรายใหญ่รายหนึ่งในบริษัทฯ นับแต่นั้นมา
แม้ว่าธุรกิจการธนาคารยังถือเป็นธุรกิจหลักของกลุ่มรัตนรักษ์ แต่การเติบโตอย่างรวดเร็วของบริษัท กรุงเทพโทรทัศน์และวิทยุ จำกัด ในฐานะดำเนินกิจการสถานีโทรทัศน์สีแห่งแรกในภูมิภาคเอเชียตะวันออกเฉียงใต้ ทำให้รายได้จากการถือหุ้นใน บริษัท กรุงเทพโทรทัศน์และวิทยุ จำกัด ถือเป็นรายได้ที่สำคัญหลักอีกทางหนึ่งของกลุ่มรัตนรักษ์ ในช่วงต้นปี พ.ศ. 2533 สถานีโทรทัศน์สีกองทัพบกช่อง 7 ได้รับการยอมรับว่าเป็นสถานีโทรทัศน์ที่ได้รับความนิยมสูงสุด มีส่วนแบ่งทางการตลาดมากกว่า 50% และทำรายได้มากกว่า 30% ของรายได้จากสื่อโฆษณาทางโทรทัศน์รวมกันทุกช่อง
การที่กลุ่มรัตนรักษ์เป็นผู้สนันสนุนเงินแก่สถานีโทรทัศน์สีกองทัพบกช่อง 7 ทำให้สามารถพัฒนาระบบการกระจายสัญญาณได้อย่างมีประสิทธิภาพ โดยมีเหตุผลสองประการ คือ หนึ่ง – แม้ว่าการดำเนินการถ่ายทอดสัญญาณโทรทัศน์ ภายใต้สัญญาสัมปทานที่ทำร่วมกับกองทัพบก จะให้เสรีภาพในการกระจายสัญญาณก็ตาม แต่อุปกรณ์พื้นฐานหลักที่ใช้ในการกระจายสัญญาณยังคงเป็นของกองทัพบก  ดังนั้น หนึ่งในภารกิจสำคัญของบริษัท กรุงเทพโทรทัศน์และวิทยุ จำกัด คือการสร้างและพัฒนาเครือข่ายพื้นฐานในการถ่ายทอดสัญญาณโทรทัศน์ให้ทันสมัยและการขยายสถานีส่งสัญญาณช่อง 7 สีออกไปสู่ทุกภูมิภาคทั่วประเทศ โดยได้รับการยอมรับจากทั้งสภาความมั่นคงแห่งชาติและจากกองบัญชาการกองทัพไทย  สอง – การลงทุนในโครงสร้างพื้นฐานดังกล่าว แสดงให้เห็นถึงการเล็งเห็นความสำคัญของการยกระดับขีดความสามารถของระบบโครงสร้างพื้นฐานในการกระจายสัญญาณต่าง ๆ ให้ทันสมัย เสริมสร้างศักยภาพให้สอดคล้องกับความเปลี่ยนแปลงทางเทคโนโลยีของโลกให้มีขีดความสามารถในการแข่งขัน ทั้งนี้การลงทุนในโครงสร้างดังกล่าวยังเป็นการลงทุนที่จะให้ผลประโยชน์ในระยะยาวซึ่งเป็นปัจจัยหลักหนึ่งที่ทำให้ช่อง 7 สี มีความได้เปรียบในการแข่งขันทางธุรกิจนับแต่นั้นมา
การลงทุนในปี พ.ศ. 2516 นั้นทำให้ช่อง 7 สี สามารถขยายสถานีส่งสัญญาณออกไปสู่ทุกภูมิภาคทั่วประเทศ และต่อมาในปี พ.ศ. 2521 ช่อง 7 สี เป็นสถานีโทรทัศน์สถานีแรกที่ทำการถ่ายทอดสัญญาณจากห้องส่งในกรุงเทพฯ ไปยังสถานีขยายสัญญาณที่อยู่ในจังหวัดต่างๆ ด้วยเหตุนี้ ช่อง 7 สี จึงมีความได้เปรียบจากการบุกเบิกตลาดทำให้สามารถครอบครองฐานลูกค้า ผู้ชมรายการโทรทัศน์และช่องทางการขายไว้ได้ ทั้งนี้ ช่อง 7 สี (ปัจจุบันใช้ชื่อว่า ช่อง 7 เอชดี) มีสถานีส่งสัญญาณทั้งหมด 35 สถานี เฉพาะการออกอากาศในระบบแอนะล็อก มีเครือข่ายที่ครอบคลุมในประเทศไทยและประเทศเพื่อนบ้าน (ปัจจุบันยุติการออกอากาศในระบบเดิมไปแล้ว แต่อย่างไรก็ตามก็ยังคงมีการออกอากาศต่อไปในระบบดิจิตอล ความคมชัดละเอียดสูง ที่ช่องหมายเลข 35 โดยมีสถานีวิทยุโทรทัศน์กองทัพบก เป็นผู้ดูแลและรับผิดชอบโครงข่ายการส่งสัญญาณออกอากาศภาคพื้นดิน)
ธุรกิจอื่น ๆ

การลงทุนในอสังหาริมทรัพย์ของชวนในช่วงต้น พ.ศ. 2503 เพิ่มสูงขึ้นอย่างมาก อาทิ สะสมที่ดินในทำเลสำคัญใจกลางย่านธุรกิจของกรุงเทพฯ และพื้นที่ในต่างจังหวัดอีกเป็นจำนวนมาก เขายังเป็นเจ้าของที่ดินผืนใหญ่หลายแปลงในเขตยานนาวา ในปี พ.ศ. 2533 ได้มีการก่อสร้างอาคารเพลินจิตทาวเวอร์บนถนนเพลินจิต ซึ่งเสร็จสมบูรณ์ในปี พ.ศ. 2536   และในปี พ.ศ. 2534 ได้ก่อสร้างอาคารสำนักงานใหญ่ของธนาคารกรุงศรีอยุธยา ริมถนนพระรามที่ 3  ซึ่งเสร็จสมบูรณ์ในปี พ.ศ. 2539
ในช่วงปี พ.ศ. 2493 ถึงปี พ.ศ. 2523 ชวนได้ลงทุนที่ฮ่องกงในธุรกิจหลากหลายรูปแบบในประเทศฮ่องกง รวมถึงธนาคารกวางเจา นอกจากนี้เขายังลงทุนในบริษัท ไทยแป้งมันอุตสาหกรรม ซึ่งต่อมาได้ขายให้กับบริษัท เมโทร กรุ๊ป,  และการลงทุนในอุตสาหกรรมน้ำตาลและการทำคลังสินค้าด้วย
ชีวิตส่วนตัว

ชวนแต่งงานกับศศิธร รัตนรักษ์ ในปี พ.ศ. 2483 มีบุตรและธิดาทั้งหมด 6 คน เป็นชาย 1 คน คือ กฤตย์ รัตนรักษ์  และหญิง 5 คน
ในช่วงเริ่มต้นของการทำงาน ชวนยืนยันที่จะยังคงทำงานที่ธนาคารกรุงศรีอยุธยาสาขาเยาวราช ชวนความรักความเป็นส่วนตัวและรักครอบครัว ต่างจากนักธุรกิจไทยเชื้อสายจีนท่านอื่นที่มักจะพบได้ในงานสังคมต่างๆ  ชวนเป็นนักธุรกิจที่ทำงานหนัก และใช้เวลาส่วนใหญ่ศึกษาเอกสารของบริษัท หรือตรวจสอบบัญชีด้วยลูกคิด
ชวนได้รับการยกย่องในหมู่ชาวจีนแต้จิ๋ว  ในเมืองไทยว่าเป็นนักธุรกิจผู้มีความขยัน และใส่ใจในรายละเอียดต่างๆ นอกจากนี้ยังได้รับการยอมรับในเรื่องความเอื้อเฟื้อ และความมีเมตตา โดยเฉพาะการสนับสนุนอย่างต่อเนื่องในโครงการที่ส่งผลดีในระยะยาวแก่ประเทศไทย ชวนยังเป็นหนึ่งในผู้ก่อตั้งสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย  และยังคงให้การสนับสนุนสถาบันฯ อย่างต่อเนื่อง  นอกจากนี้ ชวนยังได้รับการยอมรับว่าเป็นหนึ่งในผู้สร้างรากฐานทางเศรษฐกิจให้แก่ประเทศไทย โดยเฉพาะในช่วง พ.ศ. 2503 ถึง 2528 ซึ่งเป็นช่วงที่ยังไม่มีเงินลงทุนจากนักลงทุนต่างชาติ
ศาสตราจารย์กิตติคุณ เติมศักดิ์ กฤษณามระ ผู้อำนวยการสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย ได้กล่าวว่า ชวนเป็นผู้ที่มีเพื่อนมากและได้ช่วยเหลือเพื่อนมากเท่าที่บุรุษคนหนึ่งจะสงเคราะห์เพื่อนได้ ส่งผลให้ชวนมีเครือข่ายทางธุรกิจอย่างกว้างขวาง  ศาสตราจารย์กิตติคุณ เติมศักดิ์ ยังกล่าวว่าชวนมีความคิดที่เฉียบไว จริงใจ และรักษาคำพูด นอกจากนี้ ศาสตราจารย์กิตติคุณ เติมศักดิ์ ยังกล่าวอีกว่า หากเทียบคุโณปการที่ชวน รัตนรักษ์ ได้สร้างให้กับประเทศไทย โดยพิจารณาถึงขนาดของตลาดและพัฒนาการทางโครงสร้างเศรษฐกิจแล้ว ก็เปรียบได้กับ Vanderbilt หรือ Rockefeller ของสหรัฐอเมริกา
16 เมษายน

วันที่ 16 เมษายน เป็นวันที่ 106 ของปี (วันที่ 107 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 259 วันในปีนั้น
เหตุการณ์

พ.ศ. 2460 (ค.ศ. 1917) - วลาดิมีร์ เลนิน เดินทางกลับเพโทรกราด หลังถูกเนรเทศไปฟินแลนด์
พ.ศ. 2486 (ค.ศ. 1943) - อัลเบิร์ต ฮอฟมานน์ ค้นพบสารก่ออาการโรคจิตในแอลเอสดี
พ.ศ. 2490 (ค.ศ. 1947) - ภัยพิบัติเท็กซัสซิตี: แอมโมเนียมไนเทรต 1,850 ตันบนเรือที่จอดในท่าเรือเท็กซัสซิตีระเบิด
พ.ศ. 2490 (ค.ศ. 1947) - เบอร์นาร์ด บอรุค เริ่มใช้คำว่า สงครามเย็น ในการอธิบายความสัมพันธ์ระหว่างสหรัฐอเมริกากับสหภาพโซเวียต
พ.ศ. 2503 (ค.ศ. 1960) - โผน กิ่งเพชรเป็นแชมป์โลกมวยสากลอาชีพชาวไทยคนแรก โดยชนะคะแนนปาสคาล เปเรซ คู่ชกชาวอาร์เจนตินา และต่อมารัฐบาลได้ถือเอาวันนี้เป็น วันกีฬาแห่งชาติ (ต่อมาถูกเปลี่ยน)
พ.ศ. 2550 (ค.ศ. 2007) - การสังหารหมู่ที่มหาวิทยาลัยเวอร์จิเนียเทค: โช ซึงฮึย นักศึกษาชาวเกาหลีใต้ ก่อเหตุยิงเพื่อนนักศึกษาและคณาจารย์ ที่มหาวิทยาลัยเวอร์จิเนียเทค รัฐเวอร์จิเนีย สหรัฐอเมริกา ก่อนตัดสินใจยิงตัวตาย มีผู้เสียชีวิตรวม 33 คน
พ.ศ. 2557 (ค.ศ. 2014) - เรือเฟอร์รารี่​เซวอล​อัปปาง​ขณะที่นำตัวนักเรียน​ไปทัศนศึกษา​ที่เกาะเชจู​ ประเทศ​เกาหลีใต้​ ​ทำให้มีผู้เสียชีวิตรวมจำนวน 304 คน
วันเกิด

พ.ศ. 1862 (ค.ศ. 1319) - พระเจ้าจอห์นที่ 2 แห่งฝรั่งเศส (สวรรคต 8 เมษายน พ.ศ. 1907)
พ.ศ. 2410 (ค.ศ. 1867) - วิลเบอร์ ไรต์ นักประดิษฐ์ (เสียชีวิต 30 พฤษภาคม พ.ศ. 2455)
พ.ศ. 2432 (ค.ศ. 1889) - ชาร์ลี แชปลิน นักแสดง (เสียชีวิต 25 ธันวาคม พ.ศ. 2520
พ.ศ. 2467 (ค.ศ. 1924) - เฮนรี มานชินี คีตกวีชาวอเมริกัน (ถึงแก่กรรม 14 มิถุนายน พ.ศ. 2537)
พ.ศ. 2470 (ค.ศ. 1927) - สมเด็จพระสันตะปาปาเบเนดิกต์ที่ 16
พ.ศ. 2480 (ค.ศ. 1937) - จอร์จ สตีล นักมวยปล้ำอาชีพ, ผู้เขียน และนักแสดงชาวอเมริกัน (ถึงแก่กรรม 16 กุมภาพันธ์ พ.ศ. 2560)
พ.ศ. 2483 (ค.ศ. 1940) - อดีตสมเด็จพระราชินีนาถมาร์เกรเธอที่ 2 แห่งเดนมาร์ก
พ.ศ. 2495 (ค.ศ. 1952) - โยคานัน อาเฟ็ก นักกีฬาหมากรุกสากลชาวอิสราเอล
พ.ศ. 2498 (ค.ศ. 1955) - แกรนด์ดยุกอ็องรีแห่งลักเซมเบิร์ก
พ.ศ. 2503 (ค.ศ. 1960) - ราฟาเอล เบนีเตซ ผู้จัดการทีมฟุตบอลชาวสเปน
พ.ศ. 2508 (ค.ศ. 1965) - ไมเคิล หว่อง นักแสดงชาวฮ่องกง-อเมริกัน
พ.ศ. 2514 (ค.ศ. 1971) -
เซเลนา นักร้องชาวอเมริกัน
ปีเตอร์ บิลลิงสลีย์ นักแสดง, ผู้กำกับ และโปรดิวเซอร์ชาวอเมริกัน
พ.ศ. 2516 (ค.ศ. 1973) - เอค่อน นักร้องชาวเซเนกัล-อเมริกัน
พ.ศ. 2519 (ค.ศ. 1976) - ซูฉี นักแสดงชาวไต้หวัน
พ.ศ. 2520 (ค.ศ. 1977) - เฟรดริก ยุงแบร์ย นักฟุตบอลชาวสวีเดน
พ.ศ. 2525 (ค.ศ. 1982) - จีนา คาราโน นักมวยไทย และนักสู้แบบผสมชาวอิตาลี-อเมริกัน
พ.ศ. 2529 (ค.ศ. 1986) - ชินจิ โอกาซากิ นักฟุตบอลชาวญี่ปุ่น
พ.ศ. 2530 (ค.ศ. 1987) -
ปีเตอร์ แลง นักฟุตบอลลูกครึ่งไทย-สวิส
มาร์คุส ซุทเนอร์ นักฟุตบอลชาวออสเตรีย
แอรอน เลนนอน นักฟุตบอลชาวอังกฤษ
พ.ศ. 2532 (ค.ศ. 1989) - มีอา ยิม นักมวยปล้ำอาชีพชาวอเมริกัน
พ.ศ. 2534 (ค.ศ. 1991) - ลุยส์ มูริเอล นักฟุตบอลชาวโคลอมเบีย
พ.ศ. 2535 (ค.ศ. 1992) -
พระเจ้าโอมูกามาโอโย อึนยิมบา กาบามบา อิกูรู รูกิดีที่ 4
เจ้าชายเซบัสตีย็องแห่งลักเซมเบิร์ก
ทัตสึยะ คิชิดะ นักแสดงและยูทูปเบอร์ชาวญี่ปุ่น
พ.ศ. 2539 (ค.ศ. 1996) -
เคนโตะ มิซะโอะ นักฟุตบอลชาวญี่ปุ่น
หลิน อวิ๋น นักแสดงชาวจีน
อันยา เทย์เลอร์-จอย นักแสดงและนางแบบชาวอเมริกันเชื้อสายอาร์เจนตินา-อังกฤษ
พ.ศ. 2551 (ค.ศ. 2008) - เจ้าหญิงเอเลออนอร์แห่งเบลเยียม
วันถึงแก่กรรม

พ.ศ. 2393 (ค.ศ. 1850) - มารี ทัสซัส ศิลปินชาวฝรั่งเศส
พ.ศ. 2512 (ค.ศ. 1969) - เหม เวชกร ศิลปินและนักเขียนชาวไทย (เกิด 17 มกราคม พ.ศ. 2446)
พ.ศ. 2552 (ค.ศ. 2009) - แสนศักดิ์ เมืองสุรินทร์ อดีตนักมวยแชมป์โลกชาวไทย (เกิด 13 สิงหาคม พ.ศ. 2495)
พ.ศ. 2564 (ค.ศ. 2021) - เฮเลน แมคครอรี่ นักแสดงชาวอังกฤษ (เกิด 17 สิงหาคม พ.ศ. 2511)
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
เหตุโจมตีสำนักงานใหญ่เตอร์กิชแอโรสเปซอินดัสทรีส์ พ.ศ. 2567

| เหตุโจมตีสำนักงานใหญ่เตอร์กิชแอโรสเปซอินดัสทรีส์ ค> ศ. 2024 |
| --- | --- |
เป็นส่วนหนึ่งของ การก่อการร้ายในตุรกี
ภาพกล้องวงจรปิดแสดงผู้ก่อเหตุ
   th  th 
สถานที่: กะฮ์รามันกาซัน อังการา ประเทศตุรกี
พิกัด: 40°04′44″N 32°35′01″E﻿ / ﻿40.078979°N 32.583599°E﻿ / 40.078979; 32.583599
วันที่: 23 ตุลาคม 2024  15:26 น. (TRT)
เป้าหมาย: เตอร์กิชสเปซซิสเติมส์ อินทีเกรชั่น แอนด์เทสต์เซ็นเตอร์
ประเภท: วาวระเบิด และ กราดยิงหมู่
อาวุธ: AKS-74U, ระเบิด M67 และระเบิดอื่น
ตาย: 7 (รวมผู้ก่อเหตุ 2 คน)
เจ็บ: 22
ผู้ก่อเหตุ:  PKK (ตามที่ตุรกีอ้าง)
ในวันที่ 23 ตุลาคม 2024 มีผู้เสียชีวิตห้ารายและบาดเจ็บ 22 คนในเหตุก่อการร้ายที่สำนักงานใหญ่เตอร์กิชแอโรสเปซอินดัสทรีส์ (TAI; Turkish Aerospace Industries) ในเขตกะฮ์รามันกาซัน ในนครอังการา ประเทศตุรกี โดยผู้ก่อเหตุมีสองคนซึ่งถูกสังหารในภายหลัง
ผู้ก่อเหตุทั้งสองเดินทางมาถึงทางรถแท็กซี่ก่อนจะจุดระเบิดด้านหลังรถ จากนั้นกราดยิงปืนไรเฟิลอัตโนมัติขณะเดินเข้าภายในอาคาร ทั้งหมดพบเห็นบนกล้องวงจรปิด พนักงานของบริษัทได้รับการอพยพไปยังที่หลบภัย และมีการส่งนักดับเพลิงและทีมแพทย์ไปยังจุดเกิดเหตุ นอกจากนี้มีรายงานการปะทะกันในบริเวณลานจอดรถ
เหตุการณ์นี้ยังไม่มีผู้ใดออกมาอ้างความรับผิดชอบ กระนั้นรัฐบาลตุรกีระบุว่าผู้ก่อเหตุเป็นสมาชิกของพรรคแรงงานเคอร์ดิสถาน (PKK) กลุ่มซึ่งตุรกี สหภาพยุโรป และสหรัฐ ถือว่าเป็นกลุ่มก่อการร้าย ผู้ก่อเหตุชายได้รับการระบุตัวว่าคือ อาลี อือเร็ค (Ali Örek) ปฏิบัติการณ์ภายใต้ชื่อรหัส "รอยเกอร์" (Rojger) เกิดเมื่อปี 1992 ใน เบย์ตึชเชบัป จังหวัดชีร์นัค ส่วนผู้ก่อเหตุหญิงได้รับการระบุตัวว่าคือ มีเน เววยิน อัลชีเชค (Mine Sevjin Alçiçek) อดีตคณะประธาน HDP เขตฮักการี-กลาง
พระยาวิเทศธรรมมนตรี (เรอเน เชอริแดน)

| มหาอำมาตย์ตรี พระยาวิเทศธรรมมนตรี (เรอเน เชอริแดน) ท> ช. ท.ม. ท.จ. ร.จ.พ. |
| --- | --- |

เกิด: 22 กุมภาพันธ์ พ.ศ. 2416 บรูช เบลเยียม
ถึงแก่กรรม: 10 กันยายน พ.ศ. 2471 (55 ปี) กรุงเทพมหานคร
สาเหตุเสียชีวิต: หัวใจพิการ
ยศพลเรือน: มหาอำมาตย์ตรี
มหาอำมาตย์ตรี พระยาวิเทศธรรมมนตรี (เรอเน เชอริแดน) (René Sheridan, 22 กุมภาพันธ์ 2416–10 กันยายน 2471) เป็นทนายความและผู้พิพากษาชาวเบลเยียมที่เข้ามามีบทบาทสำคัญในกระทรวงยุติธรรมของสยาม ตั้งแต่ปี 2445 ถึง 2471
ชีวิตวัยเด็ก

เชอริแดนเกิดในปี 2416 ที่เมืองบรูช และเข้าศึกษาที่มหาวิทยาลัยบรัสเซลส์ จนได้รับปริญญานิติศาสตร์ดุษฎีบัณฑิตในปี 2442 จากนั้น เขาได้กลับไปยังเมืองบรูชบ้านเกิด ในฐานะทนายความ
อาชีพ

หลังจากสำเร็จการศึกษาไม่นาน เชอริแดนได้เดินทางไปยังแอฟริกาตะวันตกในตำแหน่งผู้ช่วยอัยการรัฐ (Substitut du Procureur d'Etàt) ต่อมาได้เลื่อนตำแหน่งเป็นผู้พิพากษาประจำคองโก
ผ่านไปหนึ่งปี เขาก็กลับไปยุโรปและเข้ารับราชการในสยาม เขาเดินทางมาถึงสยามเมื่อวันที่ 2 มิถุนายน พ.ศ. 2445 และเข้ารับราชการในตำแหน่งที่ปรึกษากฎหมายในกระทรวงยุติธรรม ในปี พ.ศ. 2448 เขาได้รับแต่งตั้งให้ดำรงตำแหน่งผู้พิพากษาศาลอุทธรณ์ กรุงเทพฯ และดำรงตำแหน่งนี้จนถึงปี พ.ศ. 2471 เรอเน เชอริแดน ได้รับพระราชทานบรรดาศักดิ์เป็น "พระยาวิเทศธรรมมนตรี" ถือศักดินา 1000 จากพระบาทสมเด็จพระมงกุฎเกล้าเจ้าอยู่หัว เนื่องในวันเฉลิมพระชนมพรรษา เมื่อวันที่ 1 มกราคม พ.ศ. 2467 (ตรงกับปี 2468 ในปัจจุบัน) และได้รับพระราชทานยศเป็นมหาอำมาตย์ตรีเมื่อวันที่ 20 ตุลาคม 2468 (ตรงกับปี 2469 ในปัจจุบัน) พระยาวิเทศธรรมมนตรี (เรอเน เชอริแดน) ถึงแก่อนิจกรรมที่กรุงเทพมหานคร เมื่อวันที่ 10 กันยายน พ.ศ. 2471
เกียรติยศ

พ.ศ. ไม่ปรากฏ –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. ไม่ปรากฏ –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2468 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.)
พ.ศ. ไม่ปรากฏ –  เหรียญจักรพรรดิมาลา (ร.จ.พ.)
รายการพันธุ์ไม้มงคลพระราชทานประจำจังหวัด

พันธุ์ไม้มงคลพระราชทานประจำจังหวัด เป็นพันธุ์ไม้ที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงได้พระราชทานให้กับผู้ว่าราชการจังหวัดของแต่ละจังหวัด เพื่อให้นำไปปลูกเป็นสิริมงคลแก่จังหวัดและเพื่อเป็นการรณรงค์ให้ประชาชนปลูกต้นไม้ในโครงการปลูกป่าถาวรเฉลิมพระเกียรติ เนื่องในวโรกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตรทรงครองสิริราชสมบัติครบ 50 ปี (พระราชพิธีกาญจนาภิเษก)
รายชื่อพันธุ์ไม้มงคลพระราชทานประจำจังหวัดของแต่ละจังหวัดแยกตามภาค (ตามเกณฑ์การแบ่งของราชบัณฑิตยสถาน) มีรายละเอียดตามที่ปรากฏในตารางข้างล่าง ทั้งนี้ พันธุ์ไม้มงคลพระราชทานของบางจังหวัด (ได้แก่ นครปฐม บุรีรัมย์ ยโสธร ระนอง ระยอง สุโขทัย และสุรินทร์) จะเป็นพรรณไม้คนละชนิดกับต้นไม้ประจำจังหวัดนั้น ๆ ส่วนจังหวัดบึงกาฬไม่มีพันธุ์ไม้พระราชทานเนื่องจากขณะนั้นยังเป็นส่วนหนึ่งของจังหวัดหนองคาย
ภาคเหนือ

| จังหวัด | พันธุ์ไม้มงคลพระราชทาน ประจำจังหวัด | ชื่อวิทยาศาสตร์ | ภาพ |
| --- | --- | --- | --- |
| เชียงราย | กาซะลองคำ | Mayodendron igneum |  |
| เชียงใหม่ | ทองกวาว (กวาว, ก๋าว) | Butea monosperma |  |
| น่าน | กำลังเสือโคร่ง | Betula alnoides |  |
| พะเยา | สารภี | Mammea siamensis |  |
| แพร่ | ยมหิน (ยมขาว) | Chukrasia tabularis |  |
| แม่ฮ่องสอน | จั่น (กระพี้จั่น) | Millettia brandisiana |  |
| ลำปาง | กระเชา (ขเจา, ขจาว) | Holoptelea integrifolia |  |
| ลำพูน | ก้ามปู (สำสา, จามจุรีแดง, จามจุรี) | Samanea saman |  |
| อุตรดิตถ์ | สัก | Tectona grandis |  |
↑  พจนานุกรม ฉบับราชบัณฑิตยสถาน พ.ศ. 2554 เรียกพรรณไม้ชนิดนี้ว่า "ก้ามปู" หรือ "จามจุรีแดง" และเรียกพรรณไม้ Albizia lebbeck ซึ่งเป็นพันธุ์ไม้พระราชทานประจำจังหวัดมหาสารคามว่า "จามจุรี"